Legal Document

Category: 28

Text:
29. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 351 της 16/30 Απρ. 1966 (ΦΕΚ Α΄ 95) Περί αυξήσεως των υπό του ΙΚΑ καταβαλλομένων βάσει 1200 ή ολιγωτέρων ημερών εργασίας, πλην των λόγω εργατικού ατυχήματος, συντάξεων ως και των κατωτάτων ορίων συντάξεως κατηγοριών τινών συνταξιούχων. Έχοντες υπ’ όψιν: 1.Τας διατάξεις του άρθρ. 42 παρ. 1 του Ν.Δ. 2698/1953, «περί διοικήσεως του ΙΚΑ, μεταρρυθμίσεως της περί αυτού νομοθεσίας, ως και περί άλλων τινών διατάξεων». 2.Την υπ’ αριθ. 119/66 ομόφωνον γνώμην του Δ.Σ. του ΙΚΑ (Συνεδρίασις 6η 22.2.66) περί υπάρξεως οικονομικής επαρκείας του ΙΚΑ δια την από 16ης Απρ. 1966 αύξησιν των υπό του ΙΚΑ χορηγουμένων βάσει 1200 ή ολιγωτέρων ημερομισθίων, συντάξεων ως και των κατωτάτων ορίων συντάξεων κατηγοριών τινών συνταξιούχων. 3.Την υπ’ αριθ. 263/66 γνωμοδότησιν του Συμβουλίου της Επικρατείας προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-1.Από 16ης Απρ. 1966 αυξάνονται κατά ποσοστόν 12% αι υπό του ΙΚΑ χορηγούμεναι συντάξεις, βάσει 1200 ή ολιγωτέρων ημερών εργασίας. Της ανωτέρω αυξήσεως υπολογιζομένης επί του καταβαλλομένου ποσού μηνιαίας συντάξεως, δικαιούνται οι συνταξιοδοτούμενοι κατά την 16ην Απρ. 1966 ως και οι μεταγενεστέρως συνταξιοδοτούμενοι, εφ’ όσον δια τον καθορισμόν του ποσού της συντάξεώς των θα ληφθούν υπ’ όψιν αποδοχαί αναγόμεναι εξ ολοκλήρου εις χρονικόν διάστημα προ της 1ης Ιαν. 1966. Αι κατά τα ανωτέρω προσαυξανόμεναι συντάξεις δεν υπόκεινται εις τους περιορισμούς των παρ. 2 και 11 του άρθρ. 29 του Α.Ν. 1846/51, ως ετροποποιήθη. Προς την ανωτέρω αύξησιν συμψηφίζεται τυχόν διατηρούμενον προσωρινόν επίδομα. 2.Από 16ης Απρ. 1966 αυξάνονται τα υπό του ΙΚΑ καταβαλλόμενα κατώτατα όρια συντάξεως λόγω γήρατος, αναπηρίας και θανάτου κατά ποσοστόν 12%. Τα εκ της αυξήσεως ταύτης προκύπτοντα κατώτατα όρια ισχύουν και επί συντάξεων χορηγουμένων εφ’ εξής, εφαρμοζομένων πάντως, προκειμένου περί συντάξεων απονεμομένων βάσει μειωμένου ορίου ηλικίας, των διατάξεων των παρ. 5 και 14 του άρθρ. 28 του Α.Ν. 1846/51, ως ετροποποιήθη δια του Ν.Δ. 4104/1960. 3.Από 16ης Απρ. 1966 αυξάνονται κατά ποσοστόν 12% τα υπό του ΙΚΑ καταβαλλόμενα ποσά συντάξεων α)εις τους συνταξιούχους των συγχωνευθέντων εις το ΙΚΑ Ταμείων, ων η σύνταξις υπολείπεται των ισχυόντων δια τους συνταξιούχους του ΙΚΑ κατωτάτων ορίων, β)εις βοηθηματούχους του τέως Ταμείου Μεταλλευτών, κατ’ εφαρμογήν της παρ. 2 του άρθρ. 52 του Καταστατικού του Ταμείου τούτου και γ)εις φυματικούς ησφαλισμένους, οίτινες λαμβάνουν το βοήθημα το προβλεπόμενον υπό του άρθρ. 7 του Ν.Δ. 3762/57. Εις τον Ημέτερον επί της Εργασίας Υπουργόν, ανατίθεμεν την δημοσίευσιν και εκτέλεσιν του παρόντος. (Αντί της σελ. 286,11) Σελ. 286,11(α) 302-125 Συντάξεις 15Β.Ζ.α.28-29